Besná (vrch v Nízkych Tatrách)

Besná alebo staršie Králička (Nízke Tatry - Chopok. Turistická mapa. 1 : 50 000. Harmanec: VKÚ, a. s., 2000.) je vrch v Nízkych Tatrách. Leží nad Jarabou, približne  severne od Brezna. 

 Poloha 
Nachádza sa v strednej časti Nízkych Tatier, v geomorfologickom podcelku Ďumbierske Tatry a časti Ďumbier. Leží na hranici Žilinského a Banskobystrického kraja a okresov Liptovský Mikuláš a Brezno a zasahuje na katastrálne územie mesta Brezno a obce Liptovský Ján. Najbližšími sídlami sú južne ležiaca Jarabá a východne situovaná Vyšná a Nižná Boca, ako aj horské stredisko v sedle Čertovica. Juhozápadne sa nachádza Mýto pod Ďumbierom. Masív patrí do Národného parku Nízke Tatry.

 Opis 
Besná je súčasťou hlavného hrebeňa medzi Čertovicou a Ďumbierom (). Patrí do masívu Králička a týmto (starším) názvom býva v mapách označovaný aj vrch Besná. Severné svahy sú súčasťou národnej prírodnej rezervácie Ďumbier a severný svah traverzuje Cesta hrdinov SNP, vedúca z Čertovice ku Štefánikovej chate a pod Krúpovu hoľu. Hôľnatý vrchol poskytuje široký rozhľad a južným smerom z neho vybieha rázsocha Malý Gápeľ. V okolí v minulosti prebiehala ťažba rúd, ktorej pozostatkom sú dodnes viditeľné haldy vyťažených skál.

Severným smerom sa nachádza Štiavnica () a Ohnište (), východným Rovná hoľa (), Končisté () a Lajštroch (), južným Beňuška (), Čučoriedková () a Zingoty () a západným Veľký Gápeľ () a Ďumbier ().Nízke Tatry - Kráľova hoľa. Letná turistická mapa. 1 : 50 000. Harmanec: VKÚ, a. s. Severné svahy odvodňuje riečka Štiavnica do Váhu, voda z južných odteká potokom Štiavnička do rieky Hron.

 Výhľady 
Vrcholovú časť pokrýva nízka hôľnatá vegetácia s nesúvislým porastom kosodreviny, ktorý umožňuje kruhový rozhľad. Je tak možné pozorovať okolité vrcholy Nízkych Tatier, no tiež Vysoké a Západné Tatry, Kremnické a Štiavnické vrchy, Poľanu, Veporské a Stolické vrchy.

 Prístup 
 po  červenej značke (Cesta hrdinov SNP):
 od východu z horského sedla Čertovica cez Lajštroch
 od západu od Chaty generála Milana Rastislava Štefánika
 po  zelenej značke cez Kumštové sedlo:
 od juhu z Jarabej
 od severu z rázc. Slemä cez Svidovské sedlo
 po  žltej značke:
 od východu z Nižnej a Vyšnej Boce cez Bocianske sedlo
 od juhu z Mýta pod Ďumbierom okolo Chaty generála Milana Rastislava Štefánika

 Referencie 

 Pozri aj 
 Ďumbier (geomorfologická časť)
 Ďumbierske Tatry
 Zoznam vrcholov v Nízkych Tatrách

 Iné projekty 

 Externé odkazy 
 Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Brezno
Kategória:Vrchy v okrese Liptovský Mikuláš
Kategória:Brezno
Kategória:Liptovský Ján